Μιχαήλ Ν. Λολίδης

Ο Μιχαήλ Λολίδης (1892-1973) ήταν γιατρός νευρολόγος ψυχίατρος και δήμαρχος Καβάλας για  7,5 έτη

Βιογραφικά στοιχεία 
Γεννήθηκε το 1892 στο Παλαιοχώριο Άργυρούπολης του Πόντου και  απεβίωσε στην Καβάλα το 1973.Η κηδεία του έγινε δημοσία δαπάνη.
Φοίτησε στο δημοτικό σχολείο Παλαιοχωρίου και κατόπιν στο Φροντιστήριο Τραπεζούντας.
Το 1902 η οικογένεια του μετακόμισε στη Γιάλτα της Κριμαίας, αλλά ο Μιχαήλ Λολίδης δεν ακολούθησε την οικογένειά του γιατί φοίτησε στην Ιατρική μέχρι το 3ο έτος στο Κρατικό Πανεπιστήμιο της Μόσχας Λομονόσοφ,.
Επιστρατεύθηκε και υπηρέτησε ως Ανθυπολοχαγός Μηχανικού στον Ρωσικό στρατό.
Με την ανακωχή το 1918 ήρθε μόνος του στην Αθήνα, χωρίς χαρτιά, και  φοίτησε στην τελευταία τάξη του Γυμνασίου, πήρε το απολυτήριο  και γράφτηκε στην Ιατρική Σχολή του Εθνικού Καποδιστριακού Πανεπιστημίου Αθηνών ειδικευθείς στην νευρολογία (αποφοίτησε με Άριστα).

Οι γονείς του έμειναν στη Γιάλτα, όπου ο πατέρας του Νικόλαος Λολίδης  υπήρξε Πρόεδρος της Ελληνικής Κοινότητας. Ήρθαν στην Ελλάδα το 1925, όπου ο Μ.Λολίδης  ήδη είχε εγκατασταθεί από το 1923 στην Καβάλα ως γιατρός νευρολόγος-ψυχίατρος.

Διετέλεσε Πρόεδρος φορέων και οργανισμών όπως το Ταμείο Στεγάσεως Προσφύγων Μικρασιατικής Καταστροφής, ο Ιατρικός Σύλλογος Καβάλας, το Κρατικό Νοσοκομείο Καβάλας. Ήταν μέλος της διοίκησης της Ιατρικής Εταιρείας Καβάλας.

Ο Μ. Λολίδης ήταν νυμφευμένος με την Ελένη Μαυροπούλου, με την οποία απέκτησαν δύο παιδιά, τον Δημήτριο Μιχ. Λολίδη που διετέλεσε δήμαρχος Καβάλας (1978-1982) και τον Θεόδωρο Μιχ. Λολίδη, αθλητή και πανελληνιονίκη της κολύμβησης.

Δήμαρχος Καβάλας
Υπήρξε Δήμαρχος Καβάλας στα διαστήματα:
 από 1ης Σεπτεμβρίου 1934 μέχρι 20 Μαρτίου 1935
 από 19 Ιουνίου 1936 μέχρι 17 Φεβρουαρίου 1937
 από 1ης Απριλίου 1945 μέχρι 7 Αυγούστου 1950

Στις αυτοδιοικητικές εκλογές του 1959 (05 Απριλίου) ήταν υποψήφιος δήμαρχος με συνδυασμό που υποστηρίχτηκε από την ΕΔΑ.(Ενιαία Δημοκρατική Αριστερά, αξιωματική αντιπολίτευση από τις εκλογές του 1958). Ο συνδυασμός του πήρε ποσοστό 45,7%  έναντι 31,2% και 23% των υπολοίπων δύο συνδυασμών εκλέγοντας δημαρχιακούς συμβούλους 11 έναντι 8 και 6 αντίστοιχα.

Βασικό έργο επί  Δημαρχίας του
η διάνοιξης  της κεντρικής πλατείας δι' αποζημιώσεως και απομακρύνσεως 200 παραπηγματούχων επαγγελματιών
 τοποθέτηση στη κεντρική πλατεία του αγάλματος του Στρατιώτη των Βαλκανικών Πολέμων
 η κάλυψη χειμάρρου οδού "Δοϊράνης"
 η εκκαθάριση κεντρικών οδών και της πλατείας "Αγ. Νικολάου" από τα υπάρχοντα παραπήγματα
 η διάνοιξη της περιφερικής οδού "Θεοδ.Καβαλιώτου"
 η εκπόνηση σχεδίων Δημοτικής Αγοράς και Δημοτικού Νοσοκομείου
 οι αναδασώσεις της πέραν της περιοχής "Μύλων Νικολετόπουλου" μέχρι τον "Αγ. Σίλα"
 η ίδρυση του Αρχαιολογικού Μουσείου  με μεταφορά αρχαιοτήτων από τους Φιλίππους
 η ενίσχυση της Αρχαιολογικής Υπηρεσίας για ανασκαφές
 η ίδρυση και ο εμπλουτισμός της Δημοτικής Βιβλιοθήκης
η ίδρυση του πρώτου Ηλεκτροκίνητου Αντλιοστασίου στα Αμισιανά Καβάλας που εξασφάλισε επιτυχώς για την εποχή εκείνη την απρόσκοπτη ύδρευση της πόλης για πολλά χρόνια ( ικανοποιώντας το  αίτημα σλόγκαν της εποχής "νερό στη πόρτα σας" , "νερό στην αυλή σας")
η λειτουργία της πρώτης Δημοτικής Υπηρεσίας Υδρεύσεως καταργώντας το Ταμείο Υδρεύσεως 
 η αναδιάρθρωση Δημοτικών Υπηρεσιών μετά την απελευθέρωση με προσωπικό  και μέσα
 η αναδιάρθρωση και επαναλειτουργία όλων των Δημόσιων Υπηρεσιών Υγείας και Κοινωνικής Φροντίδας με ιδιαίτερη προσήλωση
 αναδιαρθρώθηκε εκ βαθέων η Υπηρεσία Ηλεκτροφωτισμού, αποκαθιστώντας δίκτυο 25 χμ
 δημιουργήθηκαν Υποσταθμοί  Ηλεκτρικής Ενέργειας με αποτέλεσμα να τριπλασιασθεί η παραγωγή ηλεκτρικού ρεύματος, που κατόπιν εκχωρήθηκαν στη ΔΕΗ (από τους πρώτους δήμους στην Ελλάδα ο Δήμος Καβάλας που δημιούργησε δική του μονάδα ηλεκτροφωτισμού)

Τιμητικές Διακρίσεις
 Τιμήθηκε από την Πολιτεία με το Μετάλλιο Εξαίρετων Πράξεων 
 Τιμήθηκε από την  Αιγυπτιακή Κυβέρνηση με το Παράσημο του Τάγματος του Νείλου μετά  τιμητικής ταινίας
 Τιμήθηκε με το Ανώτερο Μετάλλιο Αρχηγείου Προσκοπισμού για τις υπηρεσίες του στον προσκοπισμό

Παραπομπές

Βιβλιογραφία 
 Ε.Τ. Πέγιου Βόλτα στην Καβάλα του χθες, Δήμος Καβάλας «Δημωφέλεια», 2013, 2η έκδοση, σελ. 127, 137, 138, 246, 247, 249, 250, 256, 258, 282
 Λέσχη Ποντίων Ν.Καβάλας: 40 χρόνια 1950-1990 Παρουσία και δράση, Καβάλα 1990, σελ. 58,59 
 Εγκυκλοπαίδεια του Ποντιακού Ελληνισμού, Μαλλιάρης Παιδεία, τόμος 5, σελ 436.
 Ν. Τσιουμπάκης, Κ. Απότας: Νοσοκομείου μνήμες, Δήμος Καβάλας Δημωφέλεια, 2010, σελ. 13, 32
 Ι. Τιφκιτσής: Πλατεία Ελευθερίας.Μια βόλτα στο... χθες και στο σήμερα, 4ο  Δημ. σχολείο Καβάλας, Ε΄τάξη 2012-2013, 
 Γ. Πέγιος: Από την Ιστορία του Συνδικαλιστικού Κινήματος της Καβάλας, έκδοση ΟΑΕΔ, ΑΘήνα 1984

Λολιδης, Μιχαηλ
Λολιδης, Μιχαηλ
Έλληνες νευρολόγοι